Document ID: 32015D0214

SKLEP SVETA (EU) 2015/214
z dne 10. februarja 2015
o potrditvi osrednjega načrta Shift2Rail
SVET EVROPSKE UNIJE JE -
ob upoštevanju Uredbe Sveta (EU) št. 642/2014 z dne 16. junija 2014 o ustanovitvi Skupnega podjetja Shift2Rail (1) in zlasti člena 1(4) Priloge I k Uredbi,
ob upoštevanju predloga Evropske komisije,
ob upoštevanju naslednjega:
(1)
Osrednji načrt Shift2Rail bi moralo za dolgoročno spodbujanje inovacij v železniškem sektorju razviti Skupno podjetje Shift2Rail v posvetovanju z Evropsko železniško agencijo in tehnološko platformo Evropski svetovalni svet za raziskave na področju železnic (ERRAC).
(2)
V osrednjem načrtu Shift2Rail bi morale biti opredeljene ključne prednostne naloge ter bistvene operativne in tehnološke inovacije, ki jih vsi deležniki potrebujejo za uresničitev ciljev Skupnega podjetja Shift2Rail, opisanih v Uredbi (EU) št. 642/2014.
(3)
Osrednji načrt Shift2Rail bi moral temeljiti na načelu učinkovitosti in biti sestavljen iz omejenega števila ključnih tematskih področij ali inovacijskih programov iz Priloge I k Uredbi (EU) št. 642/2014.
(4)
Različica osrednjega načrta Shift2Rail, ki jo je odobril upravni odbor 24. septembra 2014 in upošteva pomembnejše prispevke zadevnih deležnikov, je podlaga za razpis za pridružene člane, ki ga je objavila Komisija 6. oktobra 2014 v skladu s Prilogo I k Uredbi (EU) št. 642/2014, ter podlaga za pripravo delovnega načrta Skupnega podjetja Shift2Rail -
SPREJEL NASLEDNJI SKLEP:
Edini člen
Strateški osrednji načrt Shift2Rail se potrdi.
V Bruslju, 10. februarja 2015

Labels: 7
8
15
1